Cuneiform Tablet RA 88 Brieux
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na um-me-a-an ḫu-ra-ṣa-nim ú ša ki-ma ḫu-ra-ṣa-nim qí-bi-ma um-ma pu-šu-ke-en₆ a-šur-i-mì-tí ú dan-a-šur-ma i mu-ut ḫu-ra-ṣa-nim DAM.GÀR ḫu-ra-ṣa-nim e-ru-bu-ma ma-ṣa-ar-tám ša ḫu-ra-ṣa-nim ik-nu-ku-ma a ší-a-tí i mu-tí-šu lá ni-iš-pu-ra-ku-nu-tí um-ma né-nu-ma DAM.GÀR ru-šu li-iz-ku-ú-ma ú té-er-tí-ni za-ku-tám lu ni-iš-pu-ur-šu-nu-tí DAM.GÀR ru-šu ṣí-ib-tám ik-bu-sú-ma KÙ.BABBAR-áp-šu-nu ša-bu-ú lu ṭup-pí-e ku-lu lu DAM.GÀR e ku-lu ša-bu-ú KÙ.BABBAR lu ru-qú-um-ma nu-ba-al-ú ù sà-ra-ar-tù-šu 1 GÚ ma-ṣí-i šu-ma li-bi-ku-nu 0.33333 ma-na lu 0.5 ma-na KÙ.BABBAR ṣé-ra-šu-ma ṭup-pá-am ša a-lim{ki} ú ra-bi-ṣa-am ṣa-ab-ta-ni-a-tí-ma a-na-kam i-ša-ḫa-at ra-bi-ṣí-im lu ni-zi-iz a-šar ni-pá-li-lu ra-bi₄-ṣú-um lu ta-mì 40 GÚ URUDU ša i wa-aḫ-šu-ša-na i-na É.GAL-lim a šál-ṭí-šu a-ma-kam il₅-pu-tù URUDU mì-ma i-na É.GAL-lim ú-lá ú-ṣa-am ú a-ḫu-šu i-de₈-ú ú šu-nu-ma ú-za-ni ip-té-ú ki-ma URUDU mì-ma i-na É.GAL-lim lá ú-ṣa-ni 12 ma-na KÙ.BABBAR ša i-na-a ša i šál-ṭí-šu il₅-pu-tù a-na i-na-a a-na-kam iš-tù 12 ma-na KÙ.BABBAR iḫ-lu-pu ú 3 ma-na KÙ.BABBAR ṣí-ib-tám i-pu-ul-ma 12 ma-na KÙ.BABBAR ša DUMU ZU-na-da a-na-kam i šál-ṭí-šu il-pu-ut-ma a-na e-nu-be-lim i-dí-in-ma 3 ma-na KÙ.GI i na-ru-qí-šu il₅-pu-sú 40 ma-na KÙ.BABBAR ša a-na i-ku-pí-a a-ḫi-šu i-dí-nu KÙ.BABBAR ša na-ru-qí-šu ni-iš-me-ma a-ma-kam a šál-ṭí-šu il₅-pu-ut KÙ.BABBAR 40 ma-na a na-ru-qí-ma 40 GÚ URUDU ša É.GAL-lim ša wa-aḫ-šu-ša-na lá ú-ṣa-am